
AFACERI INTERNE
	1.
	Adoptarea ordinii de zi
	
	6670/26

	
	Consiliul a adoptat ordinea de zi care figurează în documentul 6670/26.

	2.
	Aprobarea punctelor „A”
a) Lista fără caracter legislativ
	
	
6671/26

	
	Consiliul a adoptat toate punctele „A” care figurează în documentul sus-menționat, inclusiv toate documentele COR și REV lingvistice prezentate în vederea adoptării.

	
	b) Lista cu caracter legislativ [Deliberare publică în temeiul articolului 16 alineatul (8) din Tratatul privind Uniunea Europeană]
	
	6673/26



Afaceri externe
	1.
	Regulament privind clauza de salvgardare bilaterală cu Mercosur
Adoptarea actului legislativ
aprobat de Coreper, partea II, la 25.2.2026
	[image: Prima lectură][image: Punct bazat pe o propunere a Comisiei]
	6466/26 + ADD 1 + ADD 2 REV 1
PE-CONS 56/25
POLCOM

	
	Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene, cu votul împotrivă al Ungariei și cu abținerea Belgiei și Austriei [temei juridic: articolul 207 alineatul (2) din TFUE].
În anexă figurează declarații ale Comisiei, Letoniei și Ungariei.


Afaceri economice și financiare
	2.
	Directiva privind redresarea și rezoluția instituțiilor bancare (BRRD)
Adoptarea poziției în primă lectură a Consiliului și a expunerii de motive a Consiliului
aprobat de Coreper, partea II, la 25.2.2026
	[image: Prima lectură][image: Punct bazat pe o propunere a Comisiei]
	
15445/25 + ADD 1
EF

	
	Consiliul a adoptat poziția sa în primă lectură, în conformitate cu articolul 294 alineatul (5) din Tratatul privind funcționarea Uniunii Europene, precum și expunerea de motive a Consiliului, cu abținerea Estoniei (temei juridic: articolul 114 din TFUE).

	3.
	Directiva privind schemele de garantare a depozitelor (DGSD)
Adoptarea poziției în primă lectură a Consiliului și a expunerii de motive a Consiliului
aprobat de Coreper, partea II, la 25.2.2026
	[image: Prima lectură][image: Punct bazat pe o propunere a Comisiei]
	6477/26
15484/25 + ADD 1
EF

	
	Consiliul a adoptat poziția sa în primă lectură, în conformitate cu articolul 294 alineatul (5) din Tratatul privind funcționarea Uniunii Europene, precum și expunerea de motive a Consiliului, cu abținerea Estoniei [temei juridic: articolul 53 alineatul (1) din TFUE].

	4.
	Regulamentul privind mecanismul unic de rezoluție (RMUR)
Adoptarea poziției în primă lectură a Consiliului și a expunerii de motive a Consiliului
aprobat de Coreper, partea II, la 25.2.2026
	[image: Prima lectură][image: Punct bazat pe o propunere a Comisiei]
	6475/26
15389/25 + ADD 1
EF

	
	Consiliul a adoptat poziția sa în primă lectură, în conformitate cu articolul 294 alineatul (5) din Tratatul privind funcționarea Uniunii Europene, precum și expunerea de motive a Consiliului, cu abținerea Estoniei (temei juridic: articolul 114 din TFUE).


Agricultură
	5.
	Regulament privind aplicarea transfrontalieră a normelor pentru combaterea practicilor comerciale neloiale
Adoptarea actului legislativ
aprobat de Coreper, partea I, la 25.2.2026
	[image: Prima lectură][image: Punct bazat pe o propunere a Comisiei]
	6389/26
PE-CONS 57/25
AGRI

	
	Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene [temei juridic: articolul 43 alineatul (2) din TFUE].


Mediu
	6.
	Modificarea Legii europene a climei
Adoptarea actului legislativ
aprobat de Coreper, partea I, la 25.2.2026
	[image: Prima lectură][image: Punct bazat pe o propunere a Comisiei]
	6256/26 + ADD 1 REV 1
PE-CONS 5/26
CLIMA

	
	Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene, cu votul împotrivă al Republicii Cehe, Ungariei, Poloniei și Slovaciei și cu abținerea Belgiei [temei juridic: articolul 192 alineatul (1) din TFUE].
În anexă figurează declarații ale Franței, Ungariei, Maltei, Poloniei, Finlandei și Comisiei.


GUVERNANȚA POLITICĂ A SPAȚIULUI SCHENGEN („CONSILIUL SCHENGEN”)
Activități fără caracter legislativ
	3.
	Situația generală din spațiul Schengen
	
	

	
	a) Barometrul Schengen
	
	6206/26

	
	b) Punerea în aplicare a priorităților ciclului Consiliului Schengen: stimularea returnărilor voluntare
Schimb de opinii
	
	6471/26

	4.
	

Punerea în aplicare a interoperabilității: foaia de parcurs revizuită pentru perioada post-2026
Aprobare
	
	6446/26


ALTE ASPECTE LEGATE DE AFACERILE INTERNE
Deliberări legislative
[Deliberare publică în temeiul articolului 16 alineatul (8) din Tratatul privind Uniunea Europeană]
	5.
	Diverse
	
	

	
	a) Propuneri legislative actuale
Informare din partea președinției
	
	6312/26

	
	Consiliul a luat act de informațiile furnizate de către președinție cu privire la situația actuală a diferitelor propuneri legislative din domeniul afacerilor interne.


Activități fără caracter legislativ
	6.
	Dimensiunea externă a migrației[footnoteRef:1][footnoteRef:2] [1: 	În prezența țărilor asociate spațiului Schengen.]  [2: 	În prezența agențiilor europene EUAA și Frontex.] 

Schimb de opinii
	
	6273/26

	7.
	Punerea în aplicare a Pactului privind migrația și azilul1[footnoteRef:3] [3: 	În prezența agențiilor europene EUAA, eu-LISA și Frontex.] 

Situația actuală
	
	6938/26

	8.
	Concluzii privind cadrul strategic al UE în materie de droguri
Aprobare
	
	6433/26

	9.
	
Viitorul Europolului
Schimb de opinii
	
	6276/26

	10.
	[bookmark: _Ref216877554]
Impactul mediului geopolitic actual asupra securității interne a UE: situația din Siria1[footnoteRef:4][footnoteRef:5] [4: 	În prezența agențiilor europene Europol și Frontex.]  [5: 	Prezentare susținută de INTCEN UE, clasificată RESTREINT UE/EU RESTRICTED.] 

Schimb de opinii
	[image: Punct pentru sesiunea restrânsă]
	6295/1/26 REV 1

	11.
	Diverse
	
	

	
	a) Situația din Ucraina legată de statutul de protecție temporară
Informare din partea Comisiei
	
	6309/26

	
	b) Agenda UE privind prevenirea și combaterea terorismului și a extremismului violent
Informare din partea Comisiei
	
	6531/26
6763/26


VINERI, 6 MARTIE 2026
JUSTIȚIE
Deliberări legislative
[Deliberare publică în temeiul articolului 16 alineatul (8) din Tratatul privind Uniunea Europeană]
	12.
	Regulament privind protecția adulților
Abordare generală
	[image: Prima lectură][image: Punct bazat pe o propunere a Comisiei]

	6236/26 + COR 1 + ADD 1-3

	
	Consiliul a ajuns la o abordare generală cu privire la propunerea de regulament privind protecția adulților.
În anexă figurează declarații ale Republicii Cehe și Spaniei și declarația comună a Maltei și Portugaliei.

	13.
	
Diverse
	
	

	
	a) Propuneri legislative actuale
Informare din partea președinției
	
	6312/26

	
	Consiliul a luat act de informațiile furnizate de către președinție cu privire la situația actuală a diferitelor propuneri legislative din domeniul justiției.


Activități fără caracter legislativ
	14.
	Războiul de agresiune al Rusiei împotriva Ucrainei: lupta împotriva impunității[footnoteRef:6] [6: 	În prezența agenției europene Eurojust.] 

Situația actuală
	
	6130/26

	15.
	Independența avocaților în Europa: rolul UE și Convenția Consiliului Europei6
Schimb de opinii
	
	6414/26

	16.
	Concluzii privind aplicarea Cartei drepturilor fundamentale a UE în 2026
Aprobare
Schimb de opinii[footnoteRef:7] [7: 	În prezența Agenției pentru Drepturi Fundamentale (FRA).] 

	
	6422/26 + ADD 1

	17.
	Diverse
	
	

	
	a) Inițiativa privind Ziua Independenței Judiciare
Informare din partea Poloniei
	
	6220/26

	
	b) Revizuirea Regulamentului Eurojust
Informare din partea Comisiei
	
	6374/26

	
	c) Sprijinirea independenței Curții Penale Internaționale (CPI) și a statului de drept[footnoteRef:8] [8: 	În prezența a doi judecători ai Curții Penale Internaționale (CPI).] 

Informare din partea Franței și Sloveniei
	
	6761/26



	Prima lectură

ANEXĂ
Declarații privind punctul „B” cu caracter legislativ care figurează în documentul 6670/26
	Referitor la punctul 12 de pe lista punctelor „B”:
	Regulament privind protecția adulților
Abordare generală


DECLARAȚIA REPUBLICII CEHE
Republica Cehă sprijină obiectivele propunerii de regulament privind protecția adulților, precum și textul abordării generale. Cu toate acestea, considerăm că textul final de compromis ar fi trebuit să fie mai ambițios pentru a reflecta mai bine provocările și evoluțiile actuale din domeniul cooperării judiciare transfrontaliere, în special în ceea ce privește modernizarea, digitalizarea și sporirea competitivității.
În acest context, Republica Cehă regretă în special eliminarea capitolului VIII privind instituirea și interconectarea registrelor de protecție. Considerăm că acest capitol este pe deplin coerent cu obiectivele menționate mai sus și reprezintă un instrument important pentru îmbunătățirea eficienței și consolidarea protecției transfrontaliere a adulților.
DECLARAȚIA COMUNĂ A MALTEI ȘI A PORTUGALIEI
Malta și Portugalia își reiterează sprijinul pentru propunere și obiectivele acesteia, în special consolidarea autonomiei persoanelor aflate în situații de vulnerabilitate. Cu toate acestea, cele două țări ar fi preferat un text de compromis mai ambițios, care să țină seama pe deplin de evoluțiile survenite de la intrarea în vigoare a Convenției de la Haga din 2000, în special în ceea ce privește regimurile de asistență pentru luarea unei decizii.
În acest context, Malta și Portugalia ar fi considerat binevenită efectuarea unei distincții mai clare și mai explicite între reprezentare, protecție și sprijin în partea dispozitivă a textului, alături de o trimitere la explorarea altor măsuri bazate pe comunitate înainte de a se lua în considerare plasamentele instituționale.


DECLARAȚIA SPANIEI
Spania împărtășește obiectivul propunerii de regulament, și anume îmbunătățirea modului în care sunt tratate cauzele transfrontaliere care implică adulți cu deficiențe sau insuficiențe ale capacităților lor personale.
Cu toate acestea, nu putem susține abordarea generală. Regretăm că textul nu este suficient de ambițios și că reprezintă o ocazie ratată de a îmbunătăți dreptul la autonomie al adulților aflați în aceste situații.
În primul rând, acesta nu ține seama în suficientă măsură de principiile cuprinse în Convenția Națiunilor Unite din 2006 privind drepturile persoanelor cu handicap. Respectarea autonomiei și a dorințelor acestor persoane și diseminarea măsurilor de sprijin nu sunt abordate suficient în cadrul textului.
În al doilea rând, reglementarea plasamentului adulților ridică probleme care vor îngreuna punerea sa în aplicare și interpretarea sa în limitele securității juridice. Același lucru este valabil și pentru partajarea planificată a costurilor în cauzele transfrontaliere. Acest lucru are un impact deosebit asupra țărilor care primesc un număr mare de adulți, cum ar fi Spania.
Declarații privind punctele „A” cu caracter legislativ care figurează în documentul 6673/26
	Referitor la punctul 1 de pe lista punctelor „A”:
	Regulament privind clauza de salvgardare bilaterală cu Mercosur
Adoptarea actului legislativ


DECLARAȚIA COMISIEI
În Viziunea pentru agricultură și sectorul alimentar, Comisia și-a anunțat planurile de a urmări o mai bună aliniere a standardelor de producție aplicate produselor importate, în special cele referitoare la bunăstarea animalelor și la pesticide.
În ceea ce privește pesticidele, viziunea include principiul conform căruia nu ar trebui să se permită reintroducerea în UE, prin intermediul produselor importate, a pesticidelor celor mai periculoase interzise în UE din considerente de sănătate și mediu, urmărindu-se astfel să se evite un dezavantaj concurențial pentru fermierii și sectorul agroalimentar din UE și răspunzându-se în același timp așteptărilor consumatorilor. Pentru a progresa în această direcție, Comisia a lansat, la 25 noiembrie 2025, un studiu în scopul pregătirii unei evaluări a impactului care să analizeze efectele acestei abordări. În contextul rezultatelor și, dacă este necesar, Comisia va propune modificări ale cadrului juridic aplicabil. Studiul preliminar ar urma să se încheie până în vara anului 2026 și va fi urmat de etapele ulterioare ale evaluării impactului. Deși legislația existentă a UE protejează deja consumatorii și asigură că toate produsele alimentare introduse pe piață respectă standardele noastre ridicate în materie de sănătate și siguranță, Comisia își menține angajamentul de a urmări o aliniere mai bună a standardelor de producție care se aplică produselor importate, asigurând condiții de concurență echitabile pentru fermierii și producătorii noștri și menținând protecția consumatorilor.
Între timp, Comisia a propus, în cadrul propunerii de pachet de simplificare privind produsele alimentare și siguranța din 16 decembrie 2025, modificarea legislației actuale pentru a prevedea că, pentru substanțele care nu sunt aprobate în Uniune și prezintă anumite proprietăți deosebit de periculoase, limitele maxime de reziduuri (LMR) pot fi stabilite la nivel zero dacă acest lucru este considerat adecvat în urma rezultatului unei evaluări a impactului.


În ceea ce privește bunăstarea animalelor, Comisia a finalizat, la 17 decembrie 2025, o consultare publică referitoare la revizuirea legislației UE în materie de bunăstare a animalelor de fermă în legătură cu anumite animale, inclusiv la posibilitatea aplicării unor standarde echivalente în materie de bunăstare a animalelor și la măsura în care acestea ar trebui să se aplice importurilor de animale și de produse de origine animală. În urma evaluării impactului, Comisia va prezenta propuneri relevante.
Referitor la controalele aplicate importurilor, Comisia a anunțat, la 9 decembrie 2025, planuri de intensificare și ameliorare a auditurilor desfășurate direct pe teren în toate țările terțe, incluzând importurile de alimente provenite din țările Mercosur. Comisia își va spori numărul de audituri legate de exporturi în țări din afara UE cu 50 % în următorii 2 ani, începând cu 1 ianuarie 2026. De asemenea, Comisia va intensifica monitorizarea mărfurilor neconforme și a țărilor care nu respectă normele și va adapta în consecință frecvența controalelor referitoare la acestea. În plus, Comisia va consolida nivelul controalelor în cadrul UE, și anume la principalele puncte de intrare. În această privință, Comisia va efectua un număr mai mare de verificări în statele membre, pentru a se asigura că controalele la frontiere respectă pe deplin standardele UE, acordând sprijin statelor membre pentru ca acestea să desfășoare controalele respective în mod corespunzător. Comisia va înființa un grup operativ al UE specific pentru eficientizarea controalelor aplicate importurilor, care se va concentra îndeosebi pe reziduurile de pesticide, pe siguranța alimentelor și a hranei pentru animale și pe bunăstarea animalelor și va lua în considerare o acțiune coordonată a UE de monitorizare vizând produsele importate.
DECLARAȚIA LETONIEI
Letonia susține Regulamentul de punere în aplicare a clauzelor de salvgardare bilaterale din Acordul de parteneriat UE-Mercosur și din Acordul interimar privind comerțul UE-Mercosur în ceea ce privește produsele agricole. Letonia salută o aplicare provizorie rapidă a Acordului UE-Mercosur, considerând-o un pas important în consolidarea intereselor UE în materie de diversificare a comerțului.


Cu toate acestea, Letonia evidențiază că preocupările exprimate de fermierii din UE cu privire la posibilele riscuri cauzate de Acordul UE-Mercosur trebuie luate în serios. Este esențial să se asigure că măsurile de salvgardare sunt aplicate în mod efectiv și fără întârziere și că există instrumente adecvate pentru a oferi sprijin imediat fermierilor care se confruntă cu perturbări ale piețelor agricole. Acest lucru este deosebit de important în cazul în care, ca urmare a acordului, importurile din Mercosur cauzează dificultăți (prejudicii grave) producătorilor agricoli din întreaga UE sau din unul sau mai multe state membre, inclusiv prin pierderea cotei de piață sau prin scăderea veniturilor sau a prețurilor.
DECLARAȚIA UNGARIEI
Având în vedere sensibilitățile semnificative legate de Acordul de parteneriat UE-Mercosur și de Acordul interimar privind comerțul, Ungaria consideră că este necesar să se stabilească proceduri pentru a garanta punerea în aplicare în mod efectiv și la timp a măsurilor de salvgardare pentru produsele agricole. Cu toate acestea, propunerea Comisiei de punere în aplicare a clauzei de salvgardare bilaterale din Acordul UE-Mercosur nu oferă o protecție suficientă statelor membre mai mici, inclusiv Ungariei.
Regulamentul propus nu include posibilitatea de a aborda perturbările pieței la nivel regional, întrucât Comisia va examina existența unui prejudiciu grav sau a unei amenințări a unui prejudiciu grav numai la nivelul UE. Acest lucru creează o situație în care statele membre cu piețe mai mici, inclusiv Ungaria, nu vor fi în măsură să își exercite drepturile în temeiul regulamentului.
Clauza de salvgardare bilaterală inclusă în Acordul UE-Mercosur și în regulamentul propus nu oferă, în sine, o protecție adecvată împotriva importurilor mai ieftine din țările Mercosur și, prin urmare, sunt necesare garanții suplimentare.
Ungaria a prezentat diverse propuneri de îmbunătățire a eficacității regulamentului, însă acestea nu au fost luate în considerare.
Întrucât regulamentul propus nu răspunde preocupărilor noastre în legătură cu Acordul UE-Mercosur și nu oferă o protecție adecvată sectorului nostru agricol, Ungaria nu poate sprijini adoptarea regulamentului fără modificări.
	Referitor la punctul 6 de pe lista punctelor „A”:
	Modificarea Legii europene a climei
Adoptarea actului legislativ


DECLARAȚIA FRANȚEI
Franța sprijină acordul provizoriu la care s-a ajuns în cadrul trilogului din 10 decembrie 2025 cu privire la revizuirea Legii europene a climei, care reflectă prioritățile Franței privind ambiția climatică și competitivitatea europeană și rămâne pe deplin în conformitate cu acordul la care au ajuns miniștrii mediului în cadrul Consiliului la 5 noiembrie 2025.
Ea salută un important pas înainte pentru politica europeană în domeniul climei.
Cu toate acestea, Franța atrage atenția asupra unui aspect legat de schema de comercializare a certificatelor de emisii (ETS). În acest sens, ea reamintește importanța, deja subliniată în ultimele luni ale negocierilor, a protejării integrității și eficacității ETS prin excluderea utilizării creditelor internaționale în contextul conformității în cadrul schemei de comercializare. Prin urmare, orice clarificare în acest sens va fi binevenită.
DECLARAȚIA UNGARIEI
Ungaria nu poate sprijini obiectivul de reducere cu 90 % a emisiilor nete și, prin urmare, nu putem sprijini adoptarea actului legislativ. Un astfel de nivel de ambiție nu este compatibil cu obiectivul de consolidare a competitivității și a rezilienței economice a Europei. Fără condiții favorizante realiste și eficace, există un risc serios ca întreprinderile europene să își relocalizeze producția și emisiile în afara Uniunii, ceea ce va duce la dezindustrializare, la pierderea de locuri de muncă și la creșterea dependenței de actorii externi, subminând, în același timp, eforturile de reducere a emisiilor.


Propunerea nu este susținută de o evaluare actualizată a impactului care să reflecte evoluțiile geopolitice și economice majore recente. Nu a fost prezentată nicio analiză la nivel de stat membru, ceea ce înseamnă că impactul diferențiat asupra statelor membre rămâne necunoscut. Prin urmare, situația este similară cu adoptarea pachetului «Pregătiți pentru 55», economia europeană trebuie să se adapteze la măsurile climatice și nu invers.
Deși sprijinim ambiția în materie de climă, solicităm o abordare realistă, pragmatică și considerăm că alegerea înțeleaptă ar fi să pornim de la un nivel-țintă mai scăzut, care să reflecte realitățile noastre economice. Angajamentul nostru față de ambiție este demonstrat și de realizările noastre, Ungaria realizând deja o reducere a emisiilor nete cu 48 % în comparație cu 1990, cu mult peste media UE. În același timp, o serie de state membre nu au înregistrat progrese comparabile, ridicând problema modului în care obiectivul colectiv poate fi atins într-un mod echitabil și echilibrat. Cu toții ne asumăm responsabilitatea pentru cetățenii noștri. În acest sens, solicităm ca statele membre care, prin voturile lor, au atras atenția Consiliului asupra lipsei de fezabilitate a obiectivului de 90 % să nu fie trase la răspundere pentru un eventual eșec al obiectivului UE pentru 2040. Realizările anterioare ar trebui recunoscute în mod corespunzător în viitorul cadru.
În plus, având în vedere incertitudinile semnificative din sectorul LULUCF și rata de absorbție a eliminărilor tehnologice de dioxid de carbon, nu este oportun ca obiectivul obligatoriu de reducere a emisiilor nete să se bazeze pe ipoteze privind absorbanții.
Deși remarcăm unele îmbunătățiri ale textului de compromis, în special în ceea ce privește clauza de evaluare/revizuire, aceste modificări rămân insuficiente. Există încă multe întrebări deschise cu privire la metodologia, punerea în aplicare și soliditatea cadrului.


În plus, se preconizează că măsuri precum ETS2 vor agrava situația prin creșterea costurilor pentru gospodării și întreprinderile mici, prin riscul unui regres social și prin diminuarea sprijinului public pentru politica privind clima, fără a conduce însă la reduceri semnificative ale emisiilor. Deși apreciem amânarea cu un an a introducerii ETS2, aceasta nu diminuează impactul negativ semnificativ pe care îl are asupra gospodăriilor și a întreprinderilor mici din Ungaria. Ar fi necesare ajustări suplimentare în cadrul viitoarei revizuiri a ETS.
În cele din urmă, regretăm faptul că negocierile cu privire la un astfel de dosar fundamental s-au desfășurat sub o presiune de timp considerabilă, ceea ce nu este adecvat pentru o decizie de o importanță strategică pe termen atât de lung. Este necesară o abordare echilibrată, bazată pe dovezi și credibilă pentru a se asigura că cadrul pentru 2040 rămâne realist, acceptabil din punct de vedere social și coerent cu obiectivele Europei în materie de competitivitate.
DECLARAȚIA MALTEI
Malta rămâne fermă în ceea ce privește sprijinul său pentru obiectivele climatice colective ale Uniunii. Cu toate acestea, punerea în aplicare a Legii europene a climei trebuie să reflecte o realitate fundamentală: contextul nostru geografic unic și punctul nostru de plecare, deja cu emisii scăzute.
Malta susține că Legea europeană a climei ar trebui să facă distincție între realitățile specifice ale statelor membre insulare pentru a se asigura că viitoarele obiective climatice rămân echitabile, proporționale și coerente cu angajamentul UE față de o tranziție justă.
Ca o națiune insulară mică, statutul nostru nu este un obstacol temporar, ci o realitate structurală permanentă care ne dictează capacitatea de decarbonizare, adesea într-un ritm diferit de cel al Europei continentale.


Pentru a asigura succesul, orice cadru post-2030 trebuie să se bazeze pe evaluări ale impactului solide și localizate la nivelul statelor membre, care să recunoască aceste puncte de plecare diferențiate. Fără o abordare calibrată care să respecte particularitățile naționale, în special dependența Maltei de aviație și de transportul maritim, pentru care emisiile sunt predominant internaționale, dar costurile rezultate și presiunile în materie de conformitate sunt resimțite pe plan intern, alocarea eforturilor riscă să se desprindă de potențialul real de reducere a emisiilor. O astfel de deconectare ar crea o sarcină care nu este nici eficientă din punctul de vedere al costurilor, nici echitabilă.
Malta salută accentul pus de Legea europeană a climei pe flexibilitate, care trebuie să servească mai degrabă drept coloană vertebrală operațională a cadrului pentru 2040 decât doar un simplu concept teoretic. Pentru statele insulare mici, flexibilitatea este puntea esențială între nivelul ridicat de ambiție și fezabilitatea practică. Avem nevoie de o traiectorie credibilă care să gestioneze în mod eficace suprapunerile dintre instrumentele de reglementare pentru a preveni o sarcină cumulativă asupra acelorași sectoare principale.
În cele din urmă, o contribuție corectă necesită un acces echitabil la finanțare. Deoarece instrumentele financiare actuale ale UE favorizează adesea infrastructura la scară largă, piețele mici și proiectele la scară mai mică sunt dezavantajate structural. Malta solicită mecanisme de finanțare adaptate care să fie cu adevărat accesibile economiilor insulare mici, asigurându-se că tranziția noastră este sprijinită de investiții care se potrivesc dimensiunii noastre.
DECLARAȚIA POLONIEI
Polonia salută elementele introduse în Legea europeană a climei în cursul negocierilor, la cererea noastră. Multe propuneri poloneze au fost incluse în textul final al Legii europene a climei, permițând elaborarea unui obiectiv pentru 2040 care să fie mai puțin împovărător pentru economie. În special, Polonia evaluează în mod pozitiv:
· amânarea lansării ETS2, pe care o considerăm un instrument inutil pentru state membre precum Polonia, care decarbonizează deja în mod eficace sectorul clădirilor și al transporturilor prin politici naționale adaptate la provocările și realitățile locale. Timpul suplimentar, completat de deblocarea mai timpurie a fondurilor din Fondul social pentru climă, este aliniat la abordarea dovedită a Poloniei, care promovează reducerea emisiilor într-un mod acceptabil din punct de vedere social, bazat mai degrabă pe stimulente decât pe sancțiuni la nivel național.


· introducerea unor clauze solide de revizuire, creând o legătură clară între nivelul de ambiție în materie de climă și situația industriei europene, securitatea energetică și mediul geopolitic în schimbare rapidă.
· posibilitatea de a utiliza până la 10 % din compensările internaționale pentru îndeplinirea obiectivului UE pentru 2040, care constituie un instrument important de flexibilitate a costurilor, în special pentru sectoarele industriale tradiționale care se confruntă cu costuri ridicate ale ETS. Polonia salută inițiativa Comisiei Europene de a permite utilizarea unor astfel de compensări în cadrul EU ETS.
· anunțul de reducere a sarcinilor climatice pentru industria strategică de apărare vizând menținerea capacităților sale de producție într-un mod eficient din punctul de vedere al costurilor în contextul actualei incertitudini geopolitice ridicate și al amenințării directe din partea Rusiei.
În același timp, Polonia subliniază că principala noastră cerere: ajustarea nivelului general de ambiție la capacitățile reale ale economiilor UE nu a fost realizată. Un obiectiv de reducere a emisiilor cu 90 % până în 2040 în Uniunea Europeană este, în opinia noastră, imposibil de realizat fără a submina grav competitivitatea sectoarelor industriale strategice ale UE sau conducând chiar la eliminarea completă a acestora. Acest lucru are consecințe asupra securității, a creșterii economice și a pieței forței de muncă. Polonia nu poate sprijini un nivel de ambiție care să dăuneze atât economiei poloneze, cât și economiei UE și care să ne submineze competitivitatea pe scena mondială.
Polonia va continua să se implice activ și constructiv în următoarele etape ale procesului decizional referitor la cadrul de politici al UE privind clima post-2030, colaborând îndeaproape cu statele membre care împărtășesc prioritățile noastre. Obiectivul nostru rămâne să ne asigurăm că tranziția este acceptabilă din punct de vedere social și echitabilă, consolidând în același timp cu adevărat competitivitatea, securitatea și reziliența economiei europene.
DECLARAȚIA FINLANDEI
Finlanda sprijină compromisul final privind modificarea Legii europene a climei. Finlanda sprijină, de asemenea, cu fermitate obiectivul climatic intermediar la nivelul UE pentru 2040 de reducere cu 90 % a emisiilor nete, care le oferă întreprinderilor noastre securitate investițională pe termen lung. Tranziția curată către neutralitatea climatică până în 2050 reprezintă o oportunitate pentru inovare și creștere economică.
Obiectivul de reducere cu 90 % a emisiilor nete trebuie pus în aplicare printr-un cadru legislativ post-2030 clar, eficace și eficient din punctul de vedere al costurilor.
În acest scop, Finlanda este de părere că creditele internaționale în temeiul articolului 6 din Acordul de la Paris nu ar trebui utilizate pentru conformitatea cu ETS. EU ETS trebuie să orienteze reducerea emisiilor și adoptarea unor soluții tehnice care să conducă la reduceri suplimentare ale emisiilor, cum ar fi absorbanții tehnici, în cadrul UE. Posibilitatea de a utiliza creditele prevăzute la articolul 6 pentru asigurarea conformității în cadrul EU ETS ar putea împiedica realizarea acestor obiective.
DECLARAȚIA COMISIEI
Comisia reamintește că dreptul de inițiativă care îi este acordat în temeiul tratatelor include dreptul de a decide dacă să prezinte sau nu o propunere legislativă și, după caz, de a stabili subiectul, obiectivul, conținutul și calendarul unei astfel de propuneri și/sau acțiuni conexe. Prin urmare, dispozițiile regulamentului care solicită Comisiei să elaboreze propuneri trebuie înțelese ca neaducând atingere dreptului de inițiativă al Comisiei în temeiul tratatelor.

